Jalə Piriyeva

**Jalə Piriyeva** () — individual bədii gimnastdır. O, 2016-cı ilin Azərbaycan milli çempionu və üç dəfə (2013-2015) gənclər arasında Azərbaycan milli çempionu olub.

## Həyatı
Piriyeva 4 yaşında gimnastikaya başlayıb. 2012-ci ildə Macarıstanda keçirilən Beynəlxalq turnirdə çoxnövçülük üzrə qızıl medal qazanıb. 2013-cü ildə Estoniyada keçirilən Valentine Kubokunda halqa, top və gürzlər üzrə 3 qızıl medal qazanıb. O, 2013-cü ildə Moskva Qran-Prisində gənclər bölməsində çıxış edərək çoxnövçülük üzrə bürünc medal qazanıb. Həmçinin 2013-cü ildə Dünya Kuboku seriyasında da iştirak edib .

2014-cü ildə Piriyeva mövsümə Estoniyanın Tartu şəhərində keçirilən Miss Valentine yarışmasında halqa üzrə qızıl medal qazanaraq başladı. O, Debrecendə keçirilən Dünya Kuboku seriyasının yarışlarında iştirak edərək Azərbaycan komandası ilə birlikdə bürünc medal qazanmışdır, Lissabonda halqa və lent üzrə 2 qızıl medal qazanmışdır, Minskdə lent finalına vəsiqə qazanaraq və 5-ci yeri tutmuşdur. 

10-16 iyun tarixlərində Piriyeva 2014-cü il Avropa Gənclər Çempionatında iştirak edərək, Azərbaycan komandası bürünc medal qazanmışdır, həmçinin o, 3 fərdi finala vəsiqə qazanaraq halqa üzrə Rusiyanın Yuliya Bravikovadan sonra gümüş medal qazanmışdır. 17-19 oktyabr tarixlərində Piriyeva Tokyo şəhərində keçirilən 2014 Aeon Kubokunda iştirak edərək Ocaq İdman Klubunu təmsil edərək (böyük yoldaşları Marina Durunda və Gülsüm Şəfizadə ilə birlikdə) komanda yarışmasında 5-ci yeri tutdular. O, gənclər arasında çoxnövçülük üzrə Belarusdan Mariya Trubaçdan sonra bürünc medal qazandı.

## Karyerası
3 aprel 2015-ci ildə Piriyeva gənclər bölməsində Irina Deleanu Beynəlxalq turnirində çoxnövçülük üzrə gümüş medal qazanmışdır. 2-4 oktyabr tarixlərində Piriyeva Marina Durunda və Ayşən Bayramova ilə birlikdə Ocaq İdman Klubunu təmsil edərək Tokioda keçirilən 2015 Aeon Kubokunda gənclər arasında çoxnövçülük üzrə bürünc medal qazanmışdır və Azərbaycan komandası ümumi nəticələrdə 5-ci yeri tutmuşdur.

2016 mövsümündə Piriyeva böyüklər səviyyəsində ilk beynəlxalq debütünü Estoniyanın Tartu şəhərində keçirilən 2016 Valentine Kubokunda etmişdir. Piriyeva 2016 Moskva Qran-Prisində çıxış edərək çoxnövçülük üzrə 30-cu yeri tutdu. 26-28 fevral tarixlərində o, 2016 Espoo Dünya Kubokunda çıxış edərək çoxnövçülük üzrə 32-ci yeri tutmuşdur. 17-20 mart tarixlərində Piriyeva 2016 Lissabon Dünya Kubokunda çıxış edərək çoxnövçülük üzrə 19-cu yeri tutmuşdur. 1-3 aprel tarixlərində Piriyeva 2016 Pesaro Dünya Kubokunda çıxış edərək çoxnövçülük üzrə 35-ci yerə nail olmuşdur. Piriyeva 2016 Azərbaycan Milli Çempionatında üç dəfə ardıcıl çempion olan Marina Durundanı qabaqlayaraq çoxnövçülük üzrə qızıl medal qazandı. 3-5 iyun tarixlərində Piriyeva 2016 Qvadalaxara Dünya Kubokunda çoxnövçülük üzrə 25-ci yeri tutdu. 17-19 iyun tarixlərində Piriyeva ilk qitə yarışmasında çıxış edərək 2016 Avropa Çempionatında 20-ci yeri tutdu. 8-10 iyul tarixlərində Piriyeva 2016 Kazan Dünya Kubokunda çoxnövçülük üzrə 19-cu yeri tutaraq 67.900 xal toplamışdır. 

22-24 iyul tarixlərində Bakıda keçirilən 2016 Dünya Kubokunda çoxnövçülük üzrə 14-cü yeri tutaraq və 68.850 xal toplamışdır. 9-11 sentyabr tarixlərində Piriyeva Marina Durunda və gənc Zöhra Ağamirova ilə birlikdə Tokioda keçirilən 2016 Aeon Kubokunda Ocaq İdman Klubunu təmsil edərək komanda yarışmasında 4-cü yeri tutmuşdur və Piriyeva çoxnövçülük üzrə 9-cu yeri tutmuşdur. 23-24 sentyabr tarixlərində Piriyeva 2016 Eilat Qran-Prisinin finalında çıxış edərək çoxnövçülük üzrə 11-ci yeri tutmuşdur.

2017 mövsümündə Piriyeva 2017 Pesaro Dünya Kubokunda çıxış edərək çoxnövçülük üzrə 26-cı yeri tutmuşdur. Növbəti yarışması 2017 Bakıda keçirilən Dünya Kubokunda oldu və burada çoxnövçülük üzrə 12-ci yeri tutmuşdur. Piriyeva 2017 İslam Həmrəyliyi Oyunlarında 2 qızıl medal daxil olmaqla 4 medal qazanmışdır: komanda və top. 19-21 may tarixlərində Piriyeva Marina Durunda və Zöhra Ağamirova ilə birlikdə 2017 Avropa Çempionatında Azərbaycanı təmsil etmişdirlər.

## İstinadlar